**Produktbeskrivelse af SO5 forløbet – elevudgave:**

**Gruppearbejde:**

Sammen med din SO5 gruppe skal I sammen lave en nyhedsudsendelse optaget med video, der besvarer den overordnede problemformulering, I har fået stillet af os. Nyhedsudsendelsen skal I kunne vise på fremlæggelsesdagen, MEN I skal sørge for at uploade et kort ’perspektiverende refleksionsskriv’ i Lectio under ”opgaver” 🡪 **”Aflevering af SO5-opgave”** senest aftenen før fremlæggelsesdagen kl. 22.00. Husk at tilføje alle gruppemedlemmer til afleveringen.

For 2c/2n/2u vil det sige torsdag d. 28/4 2022 – kl. 22.00.

For 2a/2b/2f/2k/2rs/2v/2x vil det sige torsdag d. 5/5 2022 kl. 22:00.

Og for 2l og 2m vil det sige onsdag d. 11/5 2022 kl. 22.00.

**Problemformulering:**

**Hvordan påvirker konflikten i Ukraine verdensøkonomien og hvordan bliver den italesat?**

**Produkt:**

I skal altså lave to ting:

**1) Et perspektiverende refleksionsskriv som kort beskriver jeres nyhedsudsendelse, hvordan I har båret er ad, og hvad I vil komme ind på.** 🡪 Skal afleveres på Lectio aftenen før fremlæggelsen.

**2) En nyhedsudsendelse optaget med video** – se produktkravene nedenfor. 🡪 Som vises på fremlæggelsesdagen.

**Produktkrav:**

* Videoen skal først og fremmest svare på den overordnede problemformulering vha. af jeres *egne formulerede problemstillinger*.
* Alle tre fag (IØ, Eng, og 2. fremmedsprog) skal indgå tydeligt i videoen og skal afspejle taksonomi.
* Oplæsning fra computerskærm er STRENG FORBUDT! Lav *cue cards* til at huske, hvad I skal sige.
* Der skal indgå minimum 3-5 problemstillinger i alt i nyhedsudsendelsen på alle niveauer.
* Der skal indgå tegnede plancher med grafer (kurver, søjlediagrammer og tabeller osv.).
* I må ikke bare printe og klistre på plancher. De skal være tegnet.
* Vi vil se data, tal og grafer (og vi vil se/høre eksplicitte kildereferencer når disse fremlægges)
* I skal hver især i gruppen selv optræde i følgende roller: Vært, ekspert, talknuser, udenrigskorrespondent, og/eller hvad I ellers finder på.
* Nyhedsudsendelsen skal indeholde min. én optagelse, som foregår uden for skolen.
* Videoerne må max vare 10 min.
* **OG** **sidst men ikke mindst:** Har I husket at aflevere et reflekterende refleksionsskriv i Lectio?

**Vurderingskriterier:**

På fremlæggelsesdagen vil I blive vurderet på følgende:

* Har I svaret på problemformuleringen?
* Besvarer I problemformuleringen ved hjælp af jeres egne formulerede problemstillinger, og er der en taksonomisk udvikling i dem? (3-5 problemstillinger!)
* Er alle tre fag repræsenteret i videoen? (Fremmedsprog kan fx præsenteres gennem udenrigskorrespondenten, analytikeren, eller eksperten)
* Taler I ’frit’ i stedet for at læse op (husk I gerne må bruge cue cards)?
* Fremgår det, hvem der er vært / analytiker / korrespondent / ekspert mm.?
* Indgår der relevante tegnede grafer i udsendelsen?
* Er der min. én optagelse, der er foretaget uden for skolen?
* Er videoens længde på max. 10 min.?
* Er der et godt ’flow’ i udsendelsen?
* Har I gjort jer umage?

**Præsentation:**

Jeres videoer skal præsenteres for jeres lærere og resten af klassen på fremlæggelsesdagen.

Som tilhørere vil I blive bedt om give feedback på de andres videoer. Dette skal gøres KÆRLIGT og KONSTRUKTIVT <3

**Rigtig god fornøjelse – vi glæder os til at se jeres videoer ☺**